Apple garden styled shoot / Korvitäis ubinaid
#000003
I love themed and styled shoots! And my sister loves decoration. We have enjoyed our teamwork in the past when styling shoots of her family. I realized only now that I could use her help more often.
#000004
Igasugusele pildistamise eelneb suhtlemine kliendiga, tema soovide ja ootuste väljaselgitamine, mõttetöö ja omapoolsete lahenduste pakkumine. Sellest etapist võib kiiresti üle ratsutada, leppides kokku pildistamise aja ja koha, või minna süvitsi ja alustada sellest, millised soovitud pildid ideaalis olla võiksid. Ma ei eelda, et igaüks tuleb lagedale tohutult originaalsete ideedega, kuid olen alati tänulik vihje eest, et tahetakse teha midagi omapärast. Ideed tekivad klienti tundma õppides. Need võivad olla seotud mõne paiga, sündmuse, meeleolu, värvigamma või esemega. Lähtepunktiks võib olla mis iganes. Fotograafi ja stilisti asi on luua neist tervik.
#000006
Idee on õnnestumise garantii – nii võib vist väita küll. Keskne telg, mille ümber fotosessioon koondub, lahendab hästi mitu muret ühekorraga. Ei teagi kohe, kust alustada. Teemasessioonil omandab kõik nagu imeväel mõtte ja tekivad seosed. Koht, riietus, meik, rekvisiidid ja poosid – kõik on omavahel seotud. Mõistagi muudab eeltöö lihtsamaks pildistamise, kuid ma avaldan saladuse – see muudab oi kui palju lihtsamaks ka pildil olemise! Pildistatava põhimure on ju: “Mida ma tammun siin? Kuhu oma käed panna?” jne. Aga kui rollid on teada, on palju lihtsam nendele vastavalt ka käituda. Meik, soeng ja riietus muudavad rolli sisseelamise veelgi lihtsamaks ning annavad kindluse, et sul õnnestub maksimaalselt hea välja näha. Täiendavad rekvisiidid pakuvad tuge (nii otseselt kui kaudselt), annavad tegevust kätele, aitavad lõdvestuda ning lisavad pildiloole nüansse.
#000007
Selle pere kasvamisel olen ma algusest peale silma peal hoidnud, sest see on ju minu õe pere. Nende kasvamise lugu on ühtlasi ka minu fotograafiks saamise lugu. Esimesi etappe arhiivist ei leia, sest siis ma veel fotoblogi ei pidanud, küll aga on märk maas Elsa ootamisest ja tema esimestest elunädalatest. Kõikide nende pildistamiste ettevalmistus on käinud kiirelt ja sujuvalt, mõistmine poolelt sõnalt, üks asi siit, teine sealt ja valmis me olemegi! Õdede värk!
#000008
Kui veel tervikust rääkida, siis minu meele tegi eriti rõõmsaks, et sain sellest sessioonist kujundada ja trükkida ka fotoraamatud ning samuti jõudis üks lõuend nende koduseinale. Fotosüüdistus on postituse lõpus.
#000009
Neid pilte valides tekkis mul mõte, et seda sünergiat ei saa raisku lasta, nii et tegin Kairitile koostööettepaneku: “Teeme selliseid pildistamisi, mis meil koos hästi välja tulevad ja mida ma üksi ei jaksa ettevalmistada, ka teistele!”
Nii et mul on nüüdsest poole rohkem ideid, jaksu ja mida kõike.
#000010
Kõlab ehk veidi ennatlikult, aga ka kevadisi-suviseid peresessioone võib juba hakata broneerima, sest pulmade bronn käib ja palju neid peresid sinna vahele ei mahugi! Mäletan eelmisest aastast nii hästi, kuidas korraks olid kased hiirekõrvul, siis tulid sirelid ja õunapuuõied, aga ainult korraks. Vijapõllud vahetasid värvi liiga kiiresti, puulehed värvusid ja langesid päevade, mitte nädalatega. Mõtle korraks, mis sind looduses kõnetab ja ära seda maha maga!
#000011
Kõigist muinasjutulistest talveideedest ma parem ei räägigi. Nende järele meil näpud juba sügelevad!
#000012
Pere: sadulad ja purjed (3/3)
#000013
instagramNo images found! Try some other hashtag or username
#000017